The Meanings of Magic

MICHAEL D. BAILEY

*Iowa State University*

**Παρουσίαση άρθρου:**

Το άρθρο που θα σας παρουσιάσω είναι του **Michael D. Bailey**, καθηγητή του Δημόσιου Πανεπιστήμιου της Ιάβας των Η.Π.Α., με ερευνητικά ενδιαφέροντα στη μεσαιωνική θρησκευτική και πολιτιστική ιστορία, την ιστορία της μαγείας και των δεισιδαιμονιών καθώς και την ιστορία των θρησκευτικών αιρέσεων.

Το συγκεκριμένο άρθρο ονομάζεται «The meanings of Magic» και αφορμή για τη συγγραφή του ήταν η δημιουργία και έκδοση ενός νέου περιοδικού με τίτλο «Magic,Ritual, and Witchcraft» δηλαδή Μάγια, Τελετουργία και μαγγανείες.

Η έκδοση αυτή υπήρξε η αφορμή για τον συγγραφέα να σκεφτεί πως αυτές οι λέξεις μπορούν να αποτελέσουν μια χρήσιμη ακαδημαϊκή κατηγορία ή ένας νέος τομέας έρευνας. Υπό την έννοια της ιστορίας της μαγείας, των πολιτιστικών λειτουργιών που διαδραμάτισε στο πέρασμα του χρόνου αλλά και σήμερα σε πολλές κοινωνίες.

Το θέμα της μαγείας αποτέλεσε αντικείμενο ενδιαφέροντος μεγάλων ανθρωπολόγων και κοινωνιολόγων όπως οι Edward Burnett Taylor , James Frazer , Emile Durkheim κ.α., οι οποίοι ασχολήθηκαν μαζί της στα τέλη του 19ου και στις αρχές του 20ου αιώνα, προσφέροντας τους ορισμούς και τις δομές της.

Οι πιο πρόσφατες μελέτες έχουν την τάση να την προσεγγίζουν στενότερα, εξετάζοντας τις ειδικές μορφές της μαγείας, τις μαγικές τελετές ή ακόμη και τις επιδράσεις της σε ορισμένες περιόδους και συγκεκριμένες κοινωνίες, με αξιέπαινα αποτελέσματα, κατά τον συγγραφέα.

Σκοπός του περιοδικού είναι η προώθηση τέτοιων ανακοινώσεων, λειτουργώντας ως ένα φόρουμ στο οποίο θα συζητούνται τα κοινά προβλήματα των μελετών της μαγείας. Αποδεικνύοντας τη χρησιμότητα των μελετών αυτών και παρουσιάζοντας τις διαφορετικές προσεγγίσεις, τους τομείς της όπως τελετές, τελετουργίες, ταμπού, της ποικίλες δυνάμεις και τις πεποιθήσεις που την συνοδεύουν καθώς και ένα σύστημα κατανόησης του όλου κόσμου της, παρέχοντας τα μέσα και τις επαγγελματίες μεθόδους για να γίνει πράξη αυτό.

Στη συνέχεια ο συγγραφέας αναφέρει τρόπους που η μαγεία επηρεάζει τον άνθρωπο. Σε ορισμένες περιπτώσεις , οι μάγοι ισχυρίζονται ότι κατά την διάρκεια τελετών δυνάμεις τους ανυψώνουν σε ανώτερες καταστάσεις της συνείδησης, επιτρέποντάς τους να αντιλαμβάνονται απόκρυφες πτυχές της φύσης ή να επικοινωνούν με υπερφυσικές οντότητες.

Αυτό κατά τον συγγραφέα δεν αποτελεί έκπληξη, καθώς πολύ συχνά η μαγεία έχει συνδεθεί με καταστάσεις δύσκολα να κατανοηθούν με τη λογική, την θρησκεία ή την επιστήμη. Φαίνεται να καταλαμβάνει κεντρική θέση στον ανθρώπινο πολιτισμό, με μορφές της μαγείας που μπορεί να είναι αποδεκτές, να ασκούνται ή και να καταδικάζονται βοηθώντας μας να έχουμε μια πλήρη κατανόηση αυτής της κοινωνίας.

Ωστόσο, οBailey υποστηρίζει πως και στις μέρες μας η μαγεία είναι μια βαθύτατα ασταθής κατηγορία. Στις περισσότερες περιπτώσεις έχει λοιδορηθεί από ποικίλες αρχές, θρησκευτικές, νομικές, επιστημονικές, αντίθετες προς αυτήν και με συγκεκριμένα στερεότυπα, δραματικά ποικίλα μέσα στον χρόνο και τους πολιτισμούς.

Όσοι άνθρωποι ασχολούνται με την μαγεία δεν θεωρούν τον εαυτό τους μέρος ενός ενιαίου συνεκτικού συστήματος και δεν αποδέχονται όλες τις πτυχές αυτού του συστήματος.

Μια αξιοσημείωτη πτυχή της μαγείας είναι ο βαθμός στον οποίο πολλοί άνθρωποι σε διάφορα κοινωνικά και ιστορικά πλαίσια έχουν εμπλακεί σε πράξεις που πολιτισμοί στο σύνολό τους ή τουλάχιστον ορισμένα κέντρα, θα τα χαρακτήριζαν ως μαγικές, χωρίς όμως οι ίδιοι οι εμπλεκόμενοι να θεωρούν πως εκείνη τη στιγμή εκτελούν κάποια μαγικά. Αυτό φαίνεται ιδιαίτερα στα συνηθισμένα καθημερινά ξόρκια ή άλλες κοινές τελετές και δεισιδαιμονίες που οι άνθρωποι μπορούν να κατέχουν ή να εξασκούν χωρίς συστηματική συνέπεια. Αυτή η εννοιολογική αστάθεια ως προς τον ορισμό της μαγείας στα διάφορα περιβάλλοντα, κάνει τη μαγεία ένα πλούσιο πεδίο μελέτης και επιστημονικής εστίασης.

Οι σημερινοί μελετητές θα πρέπει να κατευθύνουν τις συζητήσεις τους. Κατά τον συγγραφέα, στο να εντοπίσουν και να συγκρίνουν διάφορες έννοιες της μαγείας σε όλη την ανθρώπινη ιστορία και τον πολιτισμό.

 Για παράδειγμα έννοιες όπως της νεωτερικότητας μπορούν να προσεγγιστούν μέσα από τη μελέτη της μαγείας και των μαγικών τελετουργιών προσφέροντας νέες οπτικές του πολιτισμού, των ανθρώπινων σωμάτων, των νοημάτων και της ανάγκης για δύναμη. Όποια και αν είναι η προσέγγιση, ο στόχος δεν πρέπει να είναι η επίλυση της πολυπλοκότητας της μαγείας, αλλά να βρεθούν νέοι δρόμοι εξερεύνησης και συζήτησης, και νέοι ορίζοντες έρευνας.

Η τάση προς τους σαρωτικούς θεωρητικούς αφορισμούς ήταν πιο έντονη στα τέλη του δέκατου ένατου και στις αρχές του εικοστού αιώνα , όταν οι ευρωπαίοι και οι αμερικανοί κοινωνικοί επιστήμονες στην εποχή της κατηγοριοποίησης προχώρησαν στη διάκριση της μαγείας, κυρίως από τη θρησκεία αλλά και την επιστήμη, ως πράξη αυτονόητη εκείνης της περιόδου.

Μια βασική διάκριση, που συχνά συνδέεται με τον James Frazer, έκρινε ότι η μαγεία τυπικά προσπαθεί να εξαναγκάσει ή να διοικήσει πνευματικές δυνάμεις, ενώ η θρησκεία έχει σκοπό να ικετεύσει τη βοήθειά τους. Όπως έγραψε ο Frazer, ο μάγος (όπως άλλωστε και ο επιστήμονας) θεωρεί πως αν ορισμένες ενέργειες εκτελούνται σωστά τότε θα παράξουν πάντα τα ίδια αποτελέσματα.

 Η θρησκεία, από την άλλη πλευρά, τόνιζε την εξιλέωση και την συμφιλίωση με την ανώτερη δύναμη. Οι Ιερείς μπορούσαν να ελπίζουν για ορισμένα αποτελέσματα, παρακαλώντας το Θεό, όμως δεν είχαν την απαίτηση αυτές πάντα να έπαιρναν μια απάντηση.

Μια άλλη βασική διάκριση, που συνδέεται με τον Emile Durkheim, όριζε ευθέως ότι η μαγεία αποτελούνταν κυρίως από ιδιωτικές πράξεις που γίνονται για ατομικό κέρδος, ενώ η θρησκεία είναι ουσιαστικά αλτρουιστική.

Σχετικός με αυτό ήταν και ο ορισμός του Malinowski, ότι οι μαγικές πρακτικές γίνονται πάντα με στόχο την επίτευξη συγκεκριμένων και απτών αποτελεσμάτων, ενώ οι θρησκευτικές τελετές είναι οι ίδιες αυτοσκοπός. Ο κύριος σκοπός τους είναι η αφοσίωση και η χάρη, ενισχύοντας την πιστή των πιστών και την ευρεία κατανόηση της κοσμοθεωρίας που υπηρετούν.

Ο Marcel Mauss, ο ανιψιός και μαθητής του Durkheim, υποστήριξε πως οι μελετητές θα πρέπει να αγνοήσουν τον υποτιθέμενο σκοπό των τελετών και να επικεντρωθούν στο κοινωνικό πλαίσιο τους. Η μαγεία γι’ αυτόν, ήταν κάτι ιδιωτικό, μυστηριώδες, μυστικό και πάνω απ’ όλα απαγορευμένο, ενώ η θρησκεία αποτελείται από τελετές αναγνωρισμένες, δημόσιες και με κύρος.

Κανένας από αυτούς τους ορισμούς δεν έχουν αποδειχθεί απολύτως επαρκής για όλες τις περιστάσεις και όλα τα περιβάλλοντα. Πολλές θρησκείες ισχυρίζονται ότι ορισμένες από τις τελετές τους, μπορούν να παράγουν απτά αυτόματα φαινόμενα, όπως η ex Opere operato δηλαδή η εξ αρετής επέμβαση του θείου στη λειτουργία των Καθολικών μυστηρίων. Τέτοιες τελετές εμφανίζονται να εξαναγκάζουν τη θεία δύναμη σε ορισμένες ειδικές πράξεις σαν με «μαγικό τρόπο».

Ο Durkheim παραδέχτηκε ο ίδιος ότι πολλές θρησκευτικές προσευχές θα μπορούσαν να είναι εξ ολοκλήρου ιδιωτικές, παρόλο που ο ίδιος θεώρησε αυτή την πλευρά ως μια μόνο όψη της θρησκείας και όχι ένα χαρακτηριστικό γνώρισμα της.

Άλλες θρησκευτικές τελετές θεωρούνται από εξωτερικούς παρατηρητές ή ακόμα και από τους συμμετέχοντες ως να έχουν μαγικές ιδιότητες αλλά με δημόσιο χαρακτήρα . Το πιο χαρακτηριστικό παράδειγμα θα ήταν οι δημόσιες τελετές του ρεύματος των οπαδών του Wicca.

Ο Mauss με το κοινωνικό πλαίσιο και τον δημόσιο χαρακτήρα, την έγκριση ή την αποδοκιμασία των διάφορων τελετουργιών, μας προσφέρει μεν χρήσιμα εργαλεία, όμως και ο ίδιος συμφωνεί ουσιαστικά με τον Durkheimian πως η βασική διάκριση είναι πως η μαγεία είναι κάτι ιδιωτικό ενώ η θρησκεία είναι δημόσια και κοινή, συμπληρώνοντας επίσης την έννοια ότι η μαγεία επιδιώκει άμεσα και πρακτικά αποτελέσματα, ενώ η θρησκεία είναι η πιο αφηρημένη, στοχεύοντας στη γενική ηθική.

Μία νέα ακαδημαϊκή τάση, στο χώρο των ανθρωπιστικών και κοινωνικών επιστημών είναι η επικέντρωση στις ιστορικές και πολιτισμικές αντιλήψεις για τη μαγεία, επιδιώκοντας να αποσαφηνίσει πώς μια δεδομένη κοινωνία κατέφυγε στις συγκεκριμένες ή στις αντίθετες απόψεις για την μαγεία και τη θρησκεία και την επιστήμη, σε μια δεδομένη στιγμή.

Ο Bailey θεωρεί πως αυτός ο νέος τρόπος προσέγγισης μπορεί να θεωρηθεί ότι θέσει νέες αμφισβητήσεις και νομιμότητες στο θέμα. Μια άλλη όψη αυτής της πρακτικής είναι και η αναβίωση της συγκριτολογίας, με στόχο την εξαγωγή ομοιοτήτων και διαφορών στην πρακτική εντός συγκεκριμένων πλαισίων. Το πρόβλημα που δημιουργείται είναι η δυτική οπτική των επιστημόνων και η αδυναμία της σύγχρονης μελέτης να ορίσει επαρκώς πρακτικές άλλων πολιτισμών λόγω έλλειψης ακριβούς ορολογίας.

Στη συνέχεια ο συγγραφέας παραθέτει παραδείγματα μαγικών πρακτικών μέσα στο χρόνο. Στη μεσαιωνική χριστιανική Ευρώπη για παράδειγμα, οι αρχές της εποχής έκαναν τη διάκριση μαγείας και θρησκείας ως προς την πηγή της δύναμης, δηλαδή θεωρούσαν πως η μαγεία θεωρούσαν πως η μαγεία αντλούσε τη δύναμή της από δαιμονικές δυνάμεις, ενώ οι θρησκευτικές τελετές είχαν ως πηγή τον Θεό. Για το λόγο αυτό η μαγεία συνδέθηκε ήδη από τότε στην ευρωπαϊκή οπτική με τις έννοιες αίρεση, βλασφημία και ειδωλολατρία, επηρεάζοντας έτσι και τους τρόπους αντίδρασης των μεσαιωνικών αρχών στις μαγικές πρακτικές.

Στην κλασική Ελλάδα, από την άλλη πλευρά, οι πρακτικές της εποχής, είτε αυτές χαρακτηρίζονται «θρησκευτικές» είτε «μαγικές» τελετουργίες, μοιάζουν να αντλούνται από τις ίδιες πηγές ενέργειας, πόσο μάλλον που συχνά οι πνευματικές αυτές οντότητες ονομάζονται δαίμονες.

Κατά τον συγγραφέα ο όρος μαγεία διαφέρει αρκετά ως προς τον προσδιορισμό του μεταξύ των δύο αυτών κόσμων, του αρχαίου παγανιστικού και του μεσαιωνικού χριστιανικού κόσμου, οδηγώντας στο συμπέρασμα πως η Ευρώπη της ύστερης αρχαιότητας υπέστη βαθιά αλλαγή αντιλήψεων, λόγω επικράτησης του Χριστιανισμού. Την αλλαγή αυτή αντιλήψεων η Valerie Flint έχει χαρακτηριστεί ως διαδικασία δαιμονοποίησης.

Χριστιανοί στοχαστές της εποχής μετατρέπουν τον δαίμονα των κλασικών χρόνων, σε πλάσματα αμφιλεγόμενης ηθικής, σε έκπτωτους άγγελους επιζήμιους για την ανθρωπότητα, που έγιναν υπηρέτες του διαβόλου, της προσωποποίησης του απόλυτου κακού.

Η χριστιανική αυτή κουλτούρα που τότε αποκρυσταλλώθηκε, όρισε όμως και τα όρια μεταξύ των μαγικών εναργειών και της σωστής θρησκείας.

Ο νέος όρος που χρησιμοποιήθηκε για να ορίσει την προσκόλληση σε δαιμονικές πρακτικές ενός χριστιανού ήταν μια λέξη γνωστή στην υστερορωμαϊκή εποχή, η λέξη «δεισιδαιμονία», που σήμαινε την υπερβολική ή καταχρηστική αφοσίωση του ανθρώπου σε τελετουργικές πρακτικές.

 Ο όρος αυτός τονίζει την αντίθεση μεταξύ χριστιανικού και ειδωλολατρικού πολιτισμού και την ταύτιση του δευτέρου με τη μαγεία και τις τελετές των παγανιστικών λατρειών.

Ο συγγραφέας παρατηρεί πως σε πολλούς πολιτισμούς, σε κάποια άτομα που δεν θεωρούν τους εαυτούς τους μάγους ή επαγγελματίες της μαγείας, τοποθετούνται «ταμπέλες» από την κοινωνία των πολιτών ή από τις ελίτ της συγκεκριμένης κοινωνίας. Οι συγκεκριμένοι άνθρωποι λοιπόν, μπορεί να μην αρνούνται ότι εκτελούν μαγικές ενέργειες, όμως απορρίπτουν τα απαίσια υπονοούμενα και τους διάφορους όρους που τους καταμαρτυρούν. Από το γεγονός αυτό μπορεί να γίνει κατανοητό πως τα συστήματα της μαγείας τείνουν να ορίζονται από εκείνους που δεν την ασκούν, ειδικά στο σύγχρονο κόσμο. Χαρακτηριστικό παράδειγμα είναι οι περιγραφές, από θεολόγους που δεν είχχαν ποτέ οι ίδιοι παρευρεθει, φρικιαστικών δαιμονικών τελετών, ιδιαίτερα κατά τη διάρκεια του Μεσαίωνα.

Βέβαια, κυρίως στις μέρες μας, υπάρχουν πολλές περιπτώσεις ανθρώπων πουν αυτο-ορίζονται ως μάγοι, προωθώντας μια αυτοεικόνα ισχυρών τελεταρχών μαγείας ή κατόχων της αποκρυφιστικής γνώσης.

Είναι μια πρακτική που υπήρχε και στον μεσαίωνα όπου στις αυλές των ελίτ υπήρχαν άνθρωποι που ασχολούνταν με τη νεκρομαντεία και άλλες μορφές τελετουργικής μαγείας, συχνά ως μια προσπάθεια εύρεσης οδού προς την εξουσία.

Μάλιστα την περίοδο της Αναγέννησης υπήρξαν μάγοι που ανήλθαν τόσο κοινωνικά που αμφισβήτησαν ευθέως την εκκλησία και την επίσημη θρησκεία.

Ο **Michael D. Bailey** θεωρεί πως όλα τα θέματα που αναφέρθηκαν μέχρι τώρα αποτελούν ένα σύμπλεγμα γύρω από το κεντρικό πρόβλημα του πώς οι διάφοροι πολιτισμοί έχουν κατανοήσει και κατηγοριοποιήσει, αυτό που εμείς αποκαλούμε μαγεία. Οι σημασίες των διαφόρων όρων και τα ήδη της μαγείας. Οι περαιτέρω γνώσεις στους διάφορους τομείς των πολιτιστικών και κοινωνικών μελετών. Οι αντιλήψεις μας για τη μαγεία και η επιστημονική προσέγγιση της μαγείας στον χρόνο και τις κοινωνίες.

Η σύγχρονη οπτική των κοινωνικών επιστημόνων θεωρεί πως η μαγεία βρίσκεται σε ιδιαίτερα κοινωνικά και πολιτιστικά περιβάλλοντα, και σίγουρα οι τρόποι με τους οποίους συγκεκριμένες κοινωνίες ασχολούνταν με τη μαγεία ως πεδίο μαγικής πρακτικής πρέπει να αναλυθεί και να κατανοηθεί σωστά.

Ωστόσο, κατά τον Bailey, ο φόβος της επιβλαβούς μαγείας ήταν διαδεδομένος στους περισσότερους πολιτισμούς και συνεχίζει να υπάρχει σε πολλούς πολιτισμούς, συμπεριλαμβανομένης και της δυτικής ευρωπαϊκής κουλτούρας (αν και σε μειωμένη μορφή).

Οι θεωρίες σχετικά με το είδος του ατόμου που υποτίθεται ότι εμπλέκεται στην επιβλαβή μαγεία μπορεί να είναι αρκετά διαφορετική και αποκαλύπτει ορισμένους βασικούς και παρόμοιους φόβους για κάθε κοινωνία.

Η μαγεία από την άλλη μπορεί επίσης να είναι και κερδοφόρα. Για το λόγο αυτό ο Behringer επιμένει στην ανάγκη για τέτοιου είδους μελέτες και ως ένα μέσο για πιο επεκτατικό ορισμό της μαγείας που συνεπάγονται τέτοιε πρακτικές.

 Όσο συνεχίζει να παραμένει συνδεδεμένη με τη μεσαιωνική και τη σύγχρονη δυτική χριστιανική δαιμονολογία, θα εξακολουθήσει να αποτελεί ουσιαστικά μια ευρωκεντρική αντίληψη.

Υπάρχει ανάγκη για περεταίρω συζήτηση σχετικά με τους όρους που χρησιμοποιούνται, τα όρια που επιβάλλονται, καθώς και τις βασικές δυνατότητες της επιστημονικής έρευνας.

 Επιπλέον, η ορολογία και οι έννοιες της μαγείας είναι σχεδόν καθολικά ασαφής, ευμετάβλητες και '' απόκρυφες '' με την κυριολεκτική έννοια του κρυφού, αυτού δηλαδή που κρύβεται. Το μεθοδολογικό αυτό πρόβλημα μπορεί να αμβλυνθεί με την ευρεία συζήτηση αυτών των θεμάτων, καθώς και με την προσεκτική σύγκριση διάφορων μελετών που επικεντρώθηκαν σε διαφορετικές κουλτούρες και ιστορικές περιόδους.

Ο στόχος των επιστημόνων κατά τον Bailey, δεν πρέπει να είναι η αναθεώρηση των ορισμών και των απόψεων του 19ου και του 20ου αιώνα αλλά η πληρέστερη κατανόηση του αντικειμένου. Να κατανοήσουμε πως οι ανθρώπινες κοινωνίες και οι πολιτισμοί έχουν συλλάβει, κατασκευάσει και αντιδράσει απέναντι στη μαγεία και τις άλλες παρεμφερείς εκφάνσεις της. Ποιες κατηγορίες μπορούν να διαμορφωθούν και τι συγκρίσεις μπορούν να γίνουν.

Οι μελετητές θα πρέπει να είναι ανοικτά τα μάτια τους, να επαγρυπνούν για να αντιληφθούν όλ’ αυτά.

Σας ευχαριστώ για την προσοχή σας

Νοέμβριος 2013

Βασίλης Μακρής